Vrou dood in gru-ongeluk by mynArgieffoto Maggie Dimakatso Semata (31), ŉ vrouemynwerknemer, is Maandag dood in ŉ gru-ongeluk by de De Beers Venetia-diamantmyn in Limpopo. Sy het op ŉ vervoerband geval. Brig. Motlafela Mojapelo, woordvoerder van die polisie, het gesê die voorval het glo reeds Sondag plaasgevind. “Die vervoerband het haar uiteindelik in ŉ klipskroptoestel ingetrek waar haar liggaam later, vasgeknel tussen die klippe, aangetref is. Sy het talle beserings opgedoen. ŉ Saak van strafbare manslag word ondersoek,” het Mojapelo gesê. Venetia-myn is in die Alldays-polisiëringsgebied, sowat 80 km buite Musina, geleë.